
Parlamentul  României

Camera  Deputaţilor

Comisia pentru industrii                                      Comisia pentru administraţie

             şi servicii                                                  publică, amenajarea teritoriului

                                                                                          şi echilibru ecologic

    Bucureşti, 23.09.2002                                                Bucureşti, 23.09.2002

         Nr.23/149/2002                                                            Nr.26/805/2002         

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.78/2002 privind asigurarea condiţiilor de funcţionare a centralelor termice şi electrice de termoficare aflate în administrarea consiliilor judeţene şi locale, transmis cu adresa nr.373 din 3 septembrie 2002, înregistrată sub nr.23/149/2002, respectiv 26/805/2002.



În raport de obiectul şi conţinutul său, proiectul de lege face parte din categoria legilor ordinare.

                 Preşedinte,                                          preşedinte,

                   István Antal                                                Ioan Oltean

Parlamentul  României

Camera  Deputaţilor

Comisia pentru industrii şi servicii                                                                                Comisia pentru administraţie  publică, 

                                                                                                                                       amenajarea teritoriului şi echilibru ecologic

            Bucureşti, 23.09.2002                                                                                                         Bucureşti, 23.09.2002

                 Nr.23/149/2002                                                                                                                       Nr.26/805/2002       

RAPORT   COMUN

asupra proiectului de Lege pentru aprobarea Ordonanţei de urgenţă a Guvernului nr.78/2002 privind asigurarea condiţiilor de funcţionare a centralelor termice şi electrice de termoficare aflate în administrarea consiliilor judeţene şi locale



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii şi Comisia pentru administraţie publică, amenajarea teritoriului şi echilibru ecologic au fost sesizate, spre dezbatere în fond, cu proiectul de Lege pentru aprobarea Ordonanţei de urgenţă a Guvernului nr.78/2002 privind asigurarea condiţiilor de funcţionare a centralelor termice şi electrice de termoficare aflate în administrarea consiliilor judeţene şi locale, transmis cu adresa nr.373 din 3 septembrie 2002, înregistrată sub nr.23/149/2002, respectiv nr.26/805/2002.



Proiectul de lege a fost adoptat de către Senat în şedinţa din 27 iunie 2002 în forma prezentată de iniţiator.



La întocmirea raportului, comisiile au avut în vedere:



- avizul nr.809/17.06.2002 al Consiliului Legislativ;



- punctul de vedere nr.81123/16.09.2002 al Ministerului Finanţelor Publice;



- punctul de vedere nr.131399/12.09.2002 al Ministerului Industriei şi Resurselor. 



Obiectul ordonanţei îl constituie reglementarea condiţiilor financiare în care centralele termice şi electrice de termoficare transmise consiliilor judeţene şi locale urmează să îşi desfăşoare activitatea. Măsurile prevăzute vin în întâmpinarea solicitării consiliilor judeţene şi locale privind asigurarea condiţiilor de funcţionare a centralelor termice şi electrice de  termoficare, 

realizarea programului de iarnă 2002-2003 şi evitarea perpetuării unor situaţii de criză în asigurarea resurselor financiare în vederea realizării acestui program.



În urma dezbaterilor în şedinţa comună a celor 2 comisii, s-au adus modificări faţă de forma adoptată de Senat care se referă la.



- stipularea dreptului de proprietate a consiliilor judeţene şi locale asupra unor centrale termice şi electrice de termoficare,



- completarea anexei care face parte integrantă din ordonanţă şi a articolelor corespunzătoare cu "Centrala electrică de termoficare Govora" transferată deja în proprietatea Consiliului judeţean Vâlcea;

· extinderea măsurilor prevăzute în ordonanţă asupra altor centrale termice şi electrice de termoficare care vor fi transferate în proprietatea unor consilii judeţene şi locale.



Proiectul de lege face parte din categoria legilor ordinare, potrivit prevederilor art.74 alin.(2) din Constituţia României.



La dezbaterea proiectului de lege au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, domnul Romulus Moucha - secretar de stat în Ministerul Industriei şi Resurselor, domnul Gheorghe Oană - secretar de stat în Ministerul Finanţelor Publice, domnul Ilie Ştefan - secretar de stat în Ministerul Administraţiei Publice.



Potrivit prevederilor art.60 din Regulamentul Camerei Deputaţilor, membrii celor 2 comisii au examinat proiectul de lege şi amendamentele formulate în şedinţele din data de 11.09 şi 18.09.2002 şi au hotărât, cu unanimitate de voturi, avizarea favorabilă a proiectului de lege şi trimiterea lui spre dezbatere şi adoptare în plenul Camerei Deputaţilor cu amendamente admise şi respinse de comisii.



La şedinţa comună au fost prezenţi 24 de deputaţi din totalul de 26 membri ai Comisiei pentru industrii şi servicii şi 25 de deputaţi din totalul de 26 membri ai Comisiei pentru administraţie publică, amenajarea teritoriului şi echilibru ecologic.



Raportul comun a fost adoptat cu unanimitate de voturi.

I.   A M E N D A M E N T E    A D M I S E



În urma dezbaterii, Comisia pentru industrii şi servicii şi Comisia pentru administraţie publică, amenajarea teritoriului şi echilibru ecologic propun adoptarea proiectului de lege cu următoarele amendamente:

	Nr.

crt.
	Text adoptat de Senat
	Amendamente admise de comisii

Autorul


	Motivaţie

	0
	1
	2
	3

	1.
	LEGE

pentru aprobarea Ordonanţei de urgenţă a Guvernului nr.78/2002 privind asigurarea condiţiilor de funcţionare a centralelor termice şi electrice de termoficare aflate în administrarea consiliilor judeţene şi locale


	Nemodificat
	

	2.
	Articol unic: Se aprobă Ordonanţa de urgenţă a Guvernului nr.78 din 13 iunie 2002 privind asigurarea condiţiilor de funcţionare a centralelor termice şi electrice   de   termoficare    aflate      în


	Articol unic: Se aprobă Ordonanţa de urgenţă a Guvernului nr.78 din 13 iunie 2002 privind asigurarea condiţiilor de funcţionare a centralelor termice şi electrice    de      termoficare    aflate     în


	Reformularea textului este necesară ca urmare a modificărilor şi completărilor aduse textului ordonanţei de urgenţă.


	0
	1
	2
	3

	
	administrarea consiliilor judeţene şi locale, publicată în Monitorul Oficial al României, Partea I, nr.452 din 27 iunie 2002.


	administrarea consiliilor judeţene şi locale, publicată în Monitorul Oficial al României, Partea I, nr.452 din 27 iunie 2002, cu următoarele modificări şi completări:

	

	3. 
	Titlul ordonanţei

Ordonanţă de urgenţă

privind asigurarea condiţiilor de funcţionare a centralelor termice şi electrice de termoficare aflate în administrarea consiliilor judeţene şi locale


	Titlul ordonanţei va avea următorul cuprins:

Ordonanţă de urgenţă a Guvernului

privind asigurarea condiţiilor de funcţionare a unor centrale termice şi electrice de termoficare aflate în proprietatea consiliilor judeţene sau locale

Dep.Ioan Bivolaru - PSD-SDU

Dep.Dumitru Chiriţă - PSD-SDU


	În conformitate cu Legea nr.213/1998 privind proprietatea publică şi regimul juridic al acesteia şi conform protocoalelor încheiate, centralele termice şi electrice de termoficare trec în proprietatea unităţilor administratiilor teritoriale care decid cum vor face administrarea.

	4. 
	Art. 1. - Consiliile judeţene Prahova şi Giurgiu şi consiliile locale Piteşti, Iaşi, Braşov, Bacău, Oradea, Suceava, Timişoara, Arad, Oneşti, Brad, Calafat, Vaslui, Zalău şi Comăneşti vor proceda, în condiţiile legii, la înregistrarea ca societăţi comerciale la registrul comerţului a centralelor termice şi electrice de termoficare prevăzute în anexa care face parte integrantă din prezenta ordonanţă de urgenţă. 
	Art. 1. - Consiliile judeţene Prahova, Giurgiu, Vâlcea şi consiliile locale Piteşti, Iaşi, Braşov, Bacău, Oradea, Suceava, Timişoara, Arad, Oneşti, Brad, Calafat, Vaslui, Zalău şi Comăneşti vor proceda, în condiţiile legii, la înregistrarea ca societăţi comerciale la registrul comerţului a centralelor termice şi electrice de termoficare prevăzute în anexa care face parte integrantă din prezenta ordonanţă de urgenţă. 

Dep.Anton Miţaru - PSD-SDU


	S.C. CET Govora S.A. a trecut din administrarea APAPS în administrarea Consiliului judeţean Vâlcea, în luna septembrie 2002.

	5. 
	Art. 2. - Activele şi pasivele aferente centralelor termice şi electrice de termoficare prevăzute în anexă, înregistrate în evidenţa contabilă la data de 31 mai 2002, se preiau în evidenţele contabile ale societăţilor comerciale înregistrate potrivit art. 1. 


	Nemodificat
	

	6. 
	
	(2) Pentru S.C. Centrala Electrica de Termoficare Govora S.A., prevederile alin.(1) se aplică având ca referinţă data de 31 august 2002.

Dep.Anton Miţaru - PSD-SDU


	S.C.CET Govora S.A. a trecut din administrarea A.P.A.P.S. în administrarea Consiliului judeţean Vâlcea, în luna septembrie 2002.



	7. 
	Art. 3. - Capitalul social iniţial al societăţilor comerciale înregistrate potrivit art. 1 se diminuează, în condiţiile legii, cu valoarea pierderilor înregistrate la data de 31 mai 2002. 


	Nemodificat
	

	8. 
	
	(2) Pentru S.C. Centrala Electrica de Termoficare Govora S.A., prevederile alin.(1) se aplică având ca referinţă pierderile înregistrate la data de 31 august 2002.

Dep.Anton Miţaru - PSD-SDU


	S.C.CET Govora S.A. a trecut din administrarea A.P.A.P.S. în administrarea Consiliului judeţean Vâlcea, în luna septembrie 2002.



	9. 
	Art. 4. - (1) Ratele de capital şi costurile aferente creditelor angajate de către Societatea Comercială de Producere a Energiei Electrice şi Termice „Termoelectrica” S.A. pentru finanţarea achiziţionării combustibilului tehnologic, anterior datei de 31 mai 2002, necesar societăţilor comerciale înregistrate conform art. 1, vor fi suportate integral de către acestea şi vor fi plătite de către Societatea Comercială de Producere a Energiei Electrice şi Termice „Termoelectrica” - S.A. în calitate de parte în contractele în derulare.


	Art. 4. - (1) Ratele de capital şi costurile aferente creditelor angajate de către Societatea Comercială de Producere a Energiei Electrice şi Termice „Termoelectrica” S.A. pentru finanţarea achiziţionării combustibilului tehnologic, anterior datei de 31 mai 2002, necesar societăţilor comerciale înregistrate conform art. 1, vor fi suportate integral de către acestea în condiţiile legii conform plăţilor efective şi vor fi plătite de către Societatea Comercială de Producere a Energiei Electrice şi Termice „Termoelectrica” - S.A. în calitate de parte în contractele în derulare.

Dep.Mihail Fâcă - PSD-SDU


	Există societăţi (de exemplu CET Brazi) care au achitat anticipat ratele în 2001 şi 2002 pe măsura consumului şi în aceste condiţii nu poate accepta plata unor dobânzi şi comisioane aferente scadenţelor din 2002, 2003, 2004.

	10. 
	(2) Costurile aferente creditelor contractate pentru reabilitarea grupurilor la Centrala Electrică de Termoficiare Iaşi şi Centrala Electrică de Termoficare Suceava, cu garanţia statului, vor fi suportate integral de către acestea şi vor fi plătite de către Societatea Comercială de Producere a Energiei Electrice şi Termice „Termoelectrica” - S.A. în calitate de parte în contractele în derulare. 


	Nemodificat
	

	11. 
	(3) Societăţile comerciale înregistrate potrivit art. 1 vor transmite sumele necesare acoperirii plăţilor efectuate conform alin. (1) pe baza contractelor de împrumut încheiate cu Societatea Comercială de Producere a Energiei Electrice şi Termice „Termoelectrica” - S.A. Societăţile comerciale prevăzute la art. 1 vor încheia în termen de 30 de zile de la intrarea în vigoare a prezentei ordonanţe de urgenţă grafice de plată cu Societatea Comercială de Producere a Energiei Electrice şi Termice „Termoelectrica” - S.A., corelate cu termenele de rambursare din contractele de credit.


	Nemodificat
	

	12. 
	(4) Pentru rambursarea ratelor de capital şi plata costurilor aferente creditelor pentru reabilitarea grupurilor de la societăţile comerciale prevăzute la alin. (2) se alocă sume defalcate din impozitul pe venit către bugetele locale ale unităţilor administrativ-teritoriale respective. 


	Nemodificat
	

	13. 
	Art. 5. - Finanţarea aprovizionării cu combustibil a centralelor termice şi electrice de termoficare aflate în administrarea consiliilor judeţene sau a consiliilor locale se asigură din următoarele surse: 


	Art. 5. - Finanţarea aprovizionării cu combustibil a centralelor termice şi electrice de termoficare aflate în proprietatea consiliilor judeţene sau a consiliilor locale se asigură din următoarele surse: 

Comisia pentru industrii şi servicii

Comisia pentru administraţie publică, amenajarea teritoriului şi echilibru ecologic


	Corelare cu titlul amendat al ordonanţei.

	14. 
	a) credite bancare cu sau fără garanţia statului, după caz; 


	Nemodificat
	

	15. 
	b) subvenţii acordate în avans, prin bugetele locale, potrivit legii;


	Nemodificat
	

	16. 
	c) surse proprii. 


	Nemodificat
	

	17. 
	Art. 6. - Pentru realizarea lucrărilor de modernizare şi retehnologizare a centralelor termice şi electrice de termoficare aflate în administrarea consiliilor judeţene şi a consiliilor locale, se alocă sume de la bugetul de stat, prin bugetul Ministerului Administraţiei Publice, în conformitate cu programele de investiţii aprobate, potrivit legii, sau se acordă garanţii de stat pentru credite. 


	Art. 6. - Pentru realizarea lucrărilor de modernizare şi retehnologizare a centralelor termice şi electrice de termoficare aflate în proprietatea consiliilor judeţene sau a consiliilor locale, se alocă sume de la bugetul de stat, prin bugetul Ministerului Administraţiei Publice, în conformitate cu programele de investiţii aprobate, potrivit legii, sau se acordă garanţii de stat pentru credite. 

Comisia pentru industrii şi servicii

Comisia pentru administraţie publică, amenajarea teritoriului şi echilibru ecologic


	Corelare cu titlul amendat al ordonanţei.

	18. 
	Art. 7. - Pentru asigurarea alimentării cu energie termică în condiţii de siguranţă a populaţiei, vor beneficia de facilităţile prevăzute la art. 5 şi 6 toate societăţile comerciale care au ca acţionar unităţile administrativ-teritoriale şi care sunt înregistrate la registrul comerţului potrivit prevederilor prezentei ordonanţe de urgenţă, precum şi cele care se vor înregistra în termen de 30 de zile de la data publicării acesteia în Monitorul Oficial al României, Partea I. 


	Art. 7. - Pentru asigurarea alimentării cu energie termică în condiţii de siguranţă a populaţiei, societăţile comerciale care au ca acţionar unităţile administrativ-teritoriale şi care sunt înregistrate la Registrul Comerţului conform prevederilor prezentei ordonanţe, precum şi cele care se vor înregistra în termen de 30 de zile de la data publicării acesteia în Monitorul Oficial al României, Partea I, vor beneficia de facilităţile prevăzute la articolele 5 şi 6 din prezenta ordonanţă.

Dep.Anton Miţaru - PSD-SDU


	Reformulare mai clară.

	19. 
	
	Art.8. - Prevederile prezentei ordonanţe se aplică în mod corespunzător şi altor centrale termice şi electrice de termoficare transferate, în condiţiile legii, în proprietatea consiliilor judeţene sau locale.

Comisia pentru industrii şi servicii


	

	20. 
	                                                    ANEXĂ

Lista centralelor termice şi electrice de termoficare care fac obiectul prevederilor art.1 din Ordonanţa de urgenţă a Guvernului nr.78

1. CET ZALĂU

2. CET GIURGIU

3. CT GURA BARZA

4. CT VASLUI

5. CT CALAFAT

6. CT COMĂNEŞTI

7. SE ARAD

8. SE ORADEA

9. CET BACĂU

10. CET BRAŞOV

11. SE PITEŞTI

12. CET SUCEAVA

13. SE TIMIŞOARA

14. CET BORZEŞTI

15. SE IAŞI

16. SE BRAZI


	Anexa se modifică şi va avea următorul cuprins.

                                                    ANEXĂ

Lista centralelor termice şi electrice de termoficare care fac obiectul prevederilor art.1 din Ordonanţa de urgenţă a Guvernului nr.78

1. CET ZALĂU

2. CET GIURGIU

3. CT GURA BARZA

4. CT VASLUI

5. CT CALAFAT

6. CT COMĂNEŞTI

7. SE ARAD

8. SE ORADEA

9. CET BACĂU

10. CET BRAŞOV

11. SE PITEŞTI

12. CET SUCEAVA

13. SE TIMIŞOARA

14. CET BORZEŞTI

15. SE IAŞI

16. SE BRAZI

17. SC CET GOVORA S.A.
Comisia pentru industrii şi servicii

Comisia pentru administraţie publică, amenajarea teritoriului şi echilibru ecologic


	Completarea anexei este necesară pentru corelarea cu prevederile art.1 după cum a fost reformulat de comisii.


II.     A M E N D A M E N T E     R E S P I N S E

	Nr.

crt.
	Text iniţial
	Amendamentul propus

Autorul


	Motivaţia

	0
	1
	2
	3

	1.
	
	Art.4- (5) Consumatorii industriali care se alimentează de la centralele prevăzute în Anexa 1 vor putea să-şi activeze surse proprii de producere a aburului industrial numai cu avizul de specialitate al M.A.P., pe baza unui memoriu justificativ temeinic argumentat, depus la organele administraţiei publice locale corespunzătoare.

Dep.Anton Miţaru - PSD-SDU

	M.A.P. investeşte sume considerabile pentru susţinerea şi modernizarea acestor centrale, iar consumatorii pot să folosească montarea unor centrale proprii ca element de şantaj în scopul obţinerii unor preţuri nejustificate din punct de vedere tehnic.

Comisiile au respins amendamentul considerând  corespunzător  textul art.4 aşa cum a fost adoptat de cele două comisii.



	2.
	Art.5-a) credite bancare cu sau fără garanţia statului, după caz;


	Art.5-a) credite bancare cu  garanţia statului;

Dep.Kovacs Csaba - UDMR

Dep.Makkai Gergely - UDMR


	Asigurarea continuităţii aprovizionării acestor centrale termice cu combustibil trebuie să fie prioritară şi pentru a obţine credite în condiţii cât mai avantajoase este necesară garanţia statului.

Amendamentul a fost respins, cele 2 comisii considerând corespunzător textul ordonanţei de urgenţă.




	0
	1
	2
	3

	3.
	Art. 6. - Pentru realizarea lucrărilor de modernizare şi retehnologizare a centralelor termice şi electrice de termoficare aflate în administrarea consiliilor judeţene şi a consiliilor locale, se alocă sume de la bugetul de stat, prin bugetul Ministerului Administraţiei Publice, în conformitate cu programele de investiţii aprobate, potrivit legii, sau se acordă garanţii de stat pentru credite. 


	Art. 6. - Pentru realizarea lucrărilor de modernizare şi retehnologizare a centralelor termice şi electrice de termoficare aflate în administrarea consiliilor judeţene şi a consiliilor locale, se alocă, în primul rând, sume de la bugetul de stat, prin bugetul Ministerului Administraţiei Publice, în conformitate cu programele de investiţii aprobate, potrivit legii, iar pentru finanţările suplimentare se acordă garanţii de stat pentru credite sau se acordă garanţii de stat pentru credite. 

Dep.Kovacs Csaba - UDMR

Dep.Makkai Gergely – UDMR


	Dat fiind faptul dimensiunea financiară a modernizărilor din sectorul energetic autorităţile locale trebuie să fie sprijinite în primii ani de la preluarea acestor centrale termice şi electrice de termoficare aflate în administrarea consiliilor judeţene şi locale.

Amendamentul a fost respins, cele 2 comisii considerând corespunzător textul modificat al art.6.

	4.
	
	Art.6 - (2) Pentru lucrările deja demarate de modernizare, retehnologizare a centralelor termice şi electrice de termoficare, pe baza documentaţiei depuse de Ministerul Administraţiei Publice, în contul sumelor deja cheltuite se vor aloca sume în cuantum egal, de la bugetul de stat, cu obligaţia ca societatea să continue investiţiile respective pe baza unui program avizat de Ministerul Administraţiei Publice.

Dep. Anton Miţaru - PSD-SDU
	Centralele termice şi electrice şi  consiliile judeţene sau locale nu au surse proprii suficiente pentru continuarea programului de modernizare şi retehnologizare, iar pentru contractarea de credite bancare, în vederea continuării investiţiilor, centralele nu pot utiliza drept garanţie investiţiile executate, deoarece, pe de o parte, aceste investiţii nu sunt finalizate, iar pe de altă parte ele s-au făcut în obiective concesionate de la administraţia locală (puncte termice şi reţele de distribuţie agent termic.

Amendamentul a fost respins considerându-se corespunzător textul articolului 6 după cum a fost modificat de comisii.




Proiectul de lege a fost adoptat cu unanimitate de voturi de membrii celor două comisii.

                                        PREŞEDINTE,                                                                             PREŞEDINTE,

                                          István Antal                                                                                   Ioan Oltean

                                          SECRETAR,                                                                                SECRETAR,

                                         Aurelia Vasile                                                                        Kovacs Csaba Tiberiu

Experţi,

Silvia Vlăsceanu

Victor Cristea

